Sosem láttam még ennyire nagyszabású dolgot.
- Gyönyörű díszlet lett. - Ez az!
Rengeteg embert gyújtottunk fel.
Mindenki imád a skorpiókkal lőni. Hogy miért? Sárkányt ölhetsz.
Emma sosem panaszkodott. Én majdnem megfagytam.
Spoiler! Sárkányon fogok lovagolni.
7 RÉSZ A VÖRÖS VETÉS
A 2. évad 7. része egy elhagyatott tengerparton kezdődik.
Rhaenyra találkozik Burokparti Addammel,
aki valahogy a Tengeri Köd nevű sárkány ura lett.
A sárkány korábban Rhaenyra férjéé, Laenoré volt.
Hogy történt ez? Kicsoda Burokparti Addam?
LESZÁMOLÁS SÁRKÁNYOKKAL
A rész kezdetét mindig is a tengerparton képzeltük el.
Hullámtörő tágas tájaira volt szükségünk.
Az első évad végén megesküdtem, hogy nem forgatunk többet tengerparton.
Aztán megint ott találtuk magunkat,
szerencsére csak egy napra.
Napsütésben nagyon szép a part,
és pont a dagályvonalon forgattunk.
A gondot természetesen az ár és az apály jelenti.
A víz folyton mozgásban van,
ezért megállás nélkül mozogni kell a parton.
A jelenet pontos ütemezésekor
be kell tervezni, mit mikor kell csinálni,
vagyis az árhoz és az apályhoz kell igazodni.
Viszont nem számoltunk a lehető legpocsékabb walesi időjárással.
Szakadt az eső. Süvített a szél.
Hordta a homokot. Csapkodtak a hullámok.
A dagály pedig sokkal gyorsabban és erősebben érkezett meg.
Gyerünk, újra! Egyre közelebb jön a víz!
Itt állsz a Hét Királyság királynőjének színe előtt
egy sárkánnyal, ami a Targaryen-házé.
Igazából szerettem volna, ha vihar van.
Hiszen tökéletesen érezni lehet, hogy leszámolás készül.
Az az igazság, hogy nagyon élveztem,
és ez volt az első közös jelenetem Clintonnal.
Emma sosem panaszkodott. Én majdnem megfagytam.
Tengeri Köddel előző nap forgattam.
Verőfényes, gyönyörű nap volt,
egész nap futkostam a sárkánnyal, csodás volt az egész.
Aztán az Emmával közös jelenetre megjött a dagály és a vihar,
és ez megadta az alaphangulatot.
Hamar letérdelsz, ahhoz képest, milyen magasra törtél.
A sárkány jött el hozzám.
A részt gyönyörű sárkányos jelenet nyitja,
remek alkalmat teremtve a sárkányainknak,
hogy a dráma kibontakozásának részei lehessenek.
Nagyszabású, hatalmas,
Loni rengeteg energiát tett az előkészítésbe,
hogy igazán grandiózus és látványos legyen.
És ott voltak a sárkányok bábmesterei
kék ruhában, a sárkány fejével.
A viharos időjárás ellenére rendkívül nagyszabású lett,
és ha hozzáadjuk ehhez a két hatalmas sárkányt,
szerintem fantasztikus nyitánya lesz a résznek.
Szerinted el tudod vinni Sárkánykőre?
Megpróbálom.
AZ ŐSI FA
Nagyon élveztem, hogy a részben változatos a cselekmény
és sok a menő helyszín.
Az egyik ezek közül az istenerdő
Harrenhal várának lábánál.
Ez az istenerdő egyedülálló,
mert Istenszemmel szemben ott van az Arcok Szigete.
Ha ismerjük a mitológiát, tudhatjuk, hogy ez a sziget fontos.
Ez az istenerdő elhanyagolt hely.
Tudjuk, hogy Harrenhalt egy kivágott varsafaliget helyére építették,
és a kivágott fákat felhasználták a vár építéséhez,
ami megmagyarázza a vár lakóinak furcsa élményeit.
A harrenhali istenerdő hosszú tervezésen ment át,
hogy mekkora legyen,
és végül a díszlet részeként, a romos kertben építettük fel.
A varsafa a kert végében, a sziklás részen áll.
Sokkal sötétebb, titokzatosabb,
szinte rémálomszerű verziója az istenerdőnek,
hogy hatásosan sugallja azt, hogy Harrenhal romos vár.
Csapó három.
A Vörös Torony szépen gondozott istenerdőjétől eltérően
ezt teljesen elhanyagolták.
Amikor Daemon először jár itt, ócska szekereket látunk.
Úgy tűnik, a várnép raktárnak használja.
Csodálatosan drámai látványterv volt.
Sziklák, mögöttük a tó, a várfal,
és a gigantikus fa hatalmas gyökerei
mindent szétfeszítenek.
Hosszú heteken át dolgoztunk Conraddal.
A makettől egészen a végleges változatig.
Fémvázra építettük fel.
Rengeteg fém van benne, hogy ne törjenek le az ágak,
de közben sok igazi ágat is beépítettünk.
Aztán az egészet szétszedték, átszállították ide,
és újra összerakták.
Emellett ott vannak a levelek.
Először be kell festeni őket,
utána rögzíteni az ágakhoz. Ez rengeteg munka.
De gyönyörű díszlet lett.
Az istenerdő fája nagy kihívás volt a filmtrükkrészlegnek.
Megépítettük a fa alapját, és digitálisan egészítettük ki.
Az a csodás ebben a sorozatban,
hogy annyira a karakterekre épül, hogy még a fa is karakter.
Igen, van egy arc, amit talán felismernek a nézők, talán nem,
de azt kérem, hogy mindenki nézze vissza,
és döntse el maga.
Új arc jelenik meg.
Nem is tudom, beszélhetek-e arról, hogy ki az.
Igen, egy híres arc, akit talán fel is ismernek.
- Az arc a varsafán... - George R. R. Martin.
Igen, George.
Tényleg? Ezt nem tudtam. Ez jó. Tetszik.
Ryan tisztelgésnek szánta.
Az alapötlet az volt,
hogy fokozatosan eltűnik a fa kérgében.
Azt kérték, hogy hasonlítson, de ne legyen egyértelmű.
Az a cél, hogy a néző ne mondja azonnal azt,
hogy ez George R. R. Martin. Inkább nézze meg még egyszer...
"Jól látom, ez...?"
Nagyon menő, srácok. Köszönöm.
OTT EGY SÁRKÁNY
A jelöltek megérkeznek Sárkányhegyre, egy óriási barlangba.
És van ott egy platform a felszálláshoz a sárkányokra. Kb. 10 méter magas.
Sosem láttam még ennyire nagyszabású dolgot.
Az ember belép a hatalmas stúdióba,
és látja, hogy felépítettek egy hatalmas, tökéletes platformot.
A végén pedig ott egy sárkány.
Jó, a sárkány nincs igazából ott. Digitálisan rakják oda.
A 7. részben sárkányokkal dolgozunk,
szóval az előkészületek részeként megnéztük, hogy kell felgyújtani
és megenni az embereket.
A közös gondolkodás a filmtrükkrészlegen indult el.
Ennél a pontnál jött a kérdés, hogy: "Miért mondtam igent erre?"
"Mégis mi ütött belém?"
Óriási barlang, repülőgép méretű sárkányok,
és mind itt rejtőznek.
Plusz a 45 jelölt a platformon,
amely legalább 1,5 emelet magas volt.
Meg akartuk idézni az előző részt,
hogy a nézők tudják, már jártunk itt.
Aztán amikor elszabadul a pokol,
és a sárkány elkezd elégetni és megenni mindenkit,
teljesen más dinamikára akartunk váltani.
Nagyrészt kézikamerákkal vettük fel.
Nagyszabású jelenet, és nagy élvezet volt megtervezni Lonival.
Részletes storyboard és számítógépes látványterv készült,
hogy tudjuk, hol van a sárkány, és mit csinál.
Szimulálhatjuk a lencséket, a kamerát, a kitakarást,
így a díszletben már mindenki tudja, hogy mi a dolga.
Rhaenyra egy hatalmas, kék sárkányorral játszik együtt.
Nemcsak a fejet készítettük el, de egy bábos életre is keltette,
és pontosan úgy mozgatta, ahogy a sárkány fog mozogni,
hogy a színész interakcióba kerülhessen vele.
A sárkány is karakter, és Loni elérte, hogy játsszon,
lehajoljon, mindent uraljon...
Különleges élmény volt látni Emma D'Arcyt,
ahogy a kék vászon bakjára teszi a kezét,
miközben tudjuk, hogy a rajongók azt gondolják majd:
"Kevés ennél ijesztőbb és menőbb dolgot láttam."
Mert tudjátok, mit érzett Emma D'Arcy, Rhaenyra?
A hatalmat.
Amikor Rhaenyra megfordul, és ránéz a jelöltekre,
a kép felidézi a posztert a sárkány előtt álló Rhaenyrával.
Melyikőtök lesz az első?
Lesz, aki meghal ma. Lesz, akit tűz emészt el.
- Nagyon izgalmas. - De nem téged.
Nem engem.
Spoiler...
Sárkányon fogok lovagolni.
ELSZABADUL A TŰZ
A Trónok harcában azért voltak realisztikusak a sárkányok,
mert valódi volt a tűz.
Továbbvisszük ezt az örökséget,
vagyis az epizódban látható tűz nem számítógépes grafika.
Igazi a tűz, igaziak a színészek,
és a megvalósításhoz gondosan el kellett tervezni
a kaszkadőrökkel, a filmtrükkrészleggel,
a sminkesekkel és a jelmezesekkel,
hogyan gyújtunk fel ennyi embert.
A stáb legokosabb tagjai
most döntik el, hogy vegyék fel az égő embereket.
Mi meg csak láb alatt vagyunk addig.
Három, kettő, egy, felvétel!
Komoly pirotechnikai teljesítmény, és sok minden történik.
Ott a maszk a teljes felgyújtáshoz, ami elég ijesztően néz ki,
és így nem látszódhat.
Ezeket a posztprodukció során lecseréljük.
Aztán ott van a félig égett maszk. Ezek fantasztikusak.
Nem kell sok mindent csinálni velük.
Ha nem a teljes testet gyújtjuk fel,
az érintett kaszkadőrök szilikon sapkaszerűséget kapnak,
amelyre már felvitték az égésnyomokat, és ami befedi a fülüket.
Ezután befedjük a nyakukat és részben az arcukat is.
Ez a rész fedetlen marad, mert egyébként sem éri tűz.
Láthatjuk, ahogy a lángok nyaldossák a fülüket,
a tarkójukat.
Az ember azt kérdi, hogy bírják,
de működik, legalábbis az égés 15 másodpercére.
Aztán természetesen jönnek a srácok a poroltóval.
A 7. részben 45 jelöltet gyújtunk fel különféle módokon.
A legnagyobb a 16 egyszerre felgyújtott ember jelenete volt,
amelyben Vermithor a legnagyobb tűzcsóvát bocsátja ki.
Viszont a platform öt méter magas volt,
és veszélyes lett volna, mert a kaszkadőrök egyrészt égtek,
másrészt a tűzvédelem miatt nem láttak semmit.
Mindez jó ok volt arra, hogy kint forgassuk le,
a platform 20 centi magas verzióján.
Biztonságos környezetet teremtettünk,
ahol Taymar eszközökkel gyújthattuk fel őket.
Kész, és három, kettő, egy... Felvétel!
Ez egy nagy pirotechnikai elem volt, a szabad ég alatt,
mert így sokkal egyszerűbb.
A kaszkadőröket felgyújtó eszközt a padlózatba telepítettük,
és tűzvédő gél borította őket.
Egymás után gyújtottuk be őket a sárkánytűz szimulálására,
és szépen ment az égés.
Jól nézett ki, hiteles volt. Minden tökéletesen sikerült.
A producer kezet fogott velem, szóval minden oké.
Boldog vagyok. Most hazamegyek aludni. Később találkozunk.
Tíz, tizenegy, tizenkettő... Oltás!
A SÁRKÁNYOK BETÖRÉSE
A 7. részben két sárkány is új gazdára talál. Hugh-é lesz Vermithor.
Ulfé pedig Ezüstszárny.
A két kapcsolódás teljesen máshogy zajlik le.
Hugh útja a platform tetejéről
a hegy mélyére vezet.
A cél az volt, hogy megkülönböztessük
Hugh útját attól a káosztól,
ami odafent uralkodik el.
Úgy döntöttünk, egyetlen snittel vesszük fel.
Mindig is imádtam a jól kivitelezett kézikamerás felvételek szubjektivitását,
amelyek az események sűrűjében követik a hőst.
Megvizsgáltuk a világ legjobb hosszú snittjeit
az akciófilmekben, és ezek a jelenetek azért jók,
mert mindig történik valami, és rétegezett az egész.
Az egyik kihívás az volt, hogy Hugh végig fut,
szóval úgy kellett futva követnünk, hogy közben látszódjon, mi történik.
A kézikamera ugyanis azt jelenti,
hogy nagyon remegni fog a kép,
de fontos volt, hogy lássuk az eseményeket.
Rengeteg volt a mozgó elem
a sárkány méreteit és arányait tekintve,
ezért nagyon pontosnak kellett lennie a koreográfiának.
Nem csalhattunk a képek megkomponálásával.
Ráadásul ezt koordinálni kellett a kaszkadőrmunkával,
azzal, hogy közben szó szerint égő emberek zuhantak le fentről...
Ez nyilván még bonyolultabbá tette az egészet.
Rengeteg munkát igényel, és sok rétegben kell felrakni rá
a filmtrükköket, hogy jó legyen a végeredmény.
Nagyon bonyolult jelenet, mert egy snittel vesszük fel.
A megvalósításához fel kellett osztanunk több darabra,
észrevehetetlen átvezetésekkel.
Hugh rohan, felnéz.
A kamera is felnéz, hogy mit látott meg.
Vermithor gyújt fel valakit.
Újra lenézünk, és ez már egy másik felvétel.
Odaér a sziklához. Kinézünk mögüle.
Megmutatjuk, mit néz, és amikor visszaváltunk rá,
az már egy másik felvétel.
A snittet ezekkel az összekötőpontokkal terveztük meg.
Tehát egy jelenet, nem látunk benne vágást,
de hét vagy nyolc képsorból áll, amelyben vannak sárkányok,
tűz, élve felfalt emberek és végül a kapcsolódás, egy snittben.
Vermithor odatérdel
a hozzá képest apró Hugh-hoz, aki zihálva azt ordítja...
Gyerünk!
Vermithor másik neve Bronz Harag, mert bronz a színe és haragos.
Majdnem olyan nagy, mint Vhagar,
és hírhedten a királyság egyik leggonoszabb sárkánya.
HOGYAN ÜLJÜNK MEG EGY SÁRKÁNYT?
Eredetileg filmtrükkökkel és animációval foglalkoztam,
szóval amikor csak kék háttér előtt dolgozunk,
azonnal otthon érzem magam.
Tommal és Ewannel sárkánylovaglás a feladat
az utolsó előtti jelenetben,
amelyben Vhagar Sárkánykőig üldözi Ezüstszárnyat.
A bak esetében ebben az évadban a legnagyobb kihívást
a kézikamerás látványvilág hozzáadása jelentette.
Hogy úgy érezzük, ott ülünk a sárkánylovas mellett.
Ki kellett találnunk, hogy fog kézikamerásnak érződni úgy,
hogy közben távirányítással vezéreljük.
A szerelvényhez rögzített Bolt X karral dolgozunk,
ugyanide csatlakozik a bak,
és így olyan, mintha a kamera a sárkányra lenne rögzítve.
A bak mozgását előre megírtuk egy számítógépes programban,
és a kamera is ugyanezt a mozgást követi, az előzetes tervek szerint.
Az elemek összerakása elég egyszerű volt.
A legszórakoztatóbb az volt, hogy elérjük, hogy Tom és Ewan
élőnek mutassa a sárkányt.
Azt kellett elérnünk, hogy minden váratlannak tűnjön,
vagyis amikor a sárkány jobbra fordul, rá kell bízniuk magukat.
Nem tűnhet úgy, mintha lenne ott valaki,
és erős ellenmozdulattal kell korrigálniuk a zuhanást.
A néző számára a kiszámíthatatlanság érzése teszi hitelessé az egészet,
bár a jelenetek minden elemét nagyon gondosan eltervezzük.
Az ember a levegőben lógva lovagolja meg a mechanikus bikát.
Ráadásul a szél is süvít.
Az ember 43 évesen teljesen hátrahajlik,
és közben a kellékesek leveleket fújnak az arcába.
- Fantasztikus a frizurád. - Köszönöm szépen.
És a munkátok csak jobbá teszi.
- Csak mert megérdemled. - Persze.
Csodás tablón mutatjuk meg Rhaenyrát és a sárkányhadseregét.
A sárkánykirálynő előjön a Sárkányhegyből,
és látjuk, hogy bevált a terv.
Bármilyen kihívásokkal nézett szembe, bármilyen kérdések merültek fel,
a végén igaza lett, és összehozta a sárkánysereget.
Fordító: Vass András